У С Т А В

На Народно читалище „П Р О Б У Д А – 1924 г. „ с. СЪРНЕВО ,Бургаска област

І.Глава първа.ОБЩИ ПОЛОЖЕНИЯ.

Чл.1. Народно читалище „Пробуда-1924 г.” е традиционно самоуправляващо се културно-просветно сдружение на жителите на с. Сърнево.

Чл. 2. Читалището е юридическо лице с нестопанска цел.То е създадено да функционира на основание на Закона на народните читалища и този устав.

Чл.3. Народно читалище „Пробуда – 1924 г.” има за седалище село Сърнево,община Карнобат,Бургаска обл.,където се намира и адреса на управлението му.

Чл.4.Читалището е неполитическа организация и в неговата дейност могат да вземат участие всички физически лица,без оглед ограничение на възраст,пол,политически и религиозни възгледи и етническо самосъзнание.

ІІ.Глава втора.ЦЕЛИ И ЗАДАЧИ НА ЧИТАЛИЩЕТО.

Чл. 5.Читалището има за свои цели :

 Т.1. Да работи за развитието и обогатяването на културния живот,социалната и образователната дейност на хората от с. Сърнево.

 Т.2.Да запазва и развива обичаите и традициите на българския народ.

 Т.3. Да буди интерес към знание с оглед на развитието на личността и приобщаването на хората към ценностите и постиженията на науката,изкуството и културата.

 Т.4.Да осигурява достъп до информация на гражданите.

 Т.5. Да работи за възпитанието и утвърждаването на националното самосъзнание.

 Чл.6.За постигане на своите цели , читалището извършва следните основни дейности:

 Т.1. Урежда и поддържа библиотека,читалня,фото и фонотека,както и създава и поддържа електронни и информационни мрежи.

 Т.2.Развива,подпомага любителското и художественото творчество.

 Т.3.Организира школи,кръжоци,курсове,клубове,празненства,концерти,чествания и младежки дейности.

 Т.4.Събира и разпространява знания за родния край.

 Т.5.Създава,съхранява и популяризира музейни,художествени сбирки.

 Т.6.Извършва допълнителни дейности и услуги,свързани с подпомагане изпълнението на основните си функции,които не противоречат на Закона за народните читалища и този устав.Народното читалище не разпределя печалба.

 Т.7.Народното читалище няма право да предоставя собствено,или ползвано от него имущество възмездно или безвъзмездно за хазартни игри и нощни заведения,за дейност на нерегистрирани по Закона за вероизповеданията религиозни общности и юридически лица с нестопанска цел на такива общности,за постоянно ползване от политически партии и организации,на председателя , секретаря,членовете на настоятелството и проверителната комисия и на членовете на техните семейства.

ІІІ.Глава трета. ЧЛЕНСТВО В ЧИТАЛИЩЕТО.

Чл.7.Членството в читалището е свободно за всички дееспособни граждани без ограничение,щом те работят за постигане на целите на читалището и защитават неговите интереси.

Чл.8. /1/.Членовете на читалището са : индивидуални,колективни и почетни.

 /2/. Индивидуалните членове на читалището са български граждани.Те са действителни и спомагателни.

Чл.9.Действителните членове салица,навършили 18 год.,които участват в дейността на читалището,редовно плащат членски внос и имат право да избират и да бъдат избирани.

Чл.10.Спомагателните членове са лица до 18 год.,които нямат право да избират и да бъдат избирани,те имат право на съвещателен глас.Те заплащат членски внос в намалени размери,съобразно с решенията на Общото събрание.

Чл.11.Колективните членове на читалището съдействат за осъществяване целите на читалището,подпомагат дейността му ,поддържането и обогатяването на материалната база и имат право на един глас в общото събрание.Колективни членове могат да бъдат: професионални организации ,търговски дружества,кооперации и сдружения, културно-просветни и любителски клубове и творчески колективи.

Чл. 12.Лицата,които имат особени заслуги към читалището се обявяват за почетни членове по решение на Настоятелството по предложение на членовете на читалището.

Чл.13.Почетните членове могат да бъдат български и чужди граждани с изключителни заслуги към читалището.На тях читалището издава специални удостоверения.

Чл.14.Членовете на читалището имат право:

 Т.1.Да участват в управлението на читалището.

 Т.2.Да получават улеснен достъп до всички форми на дейност и прояви поред,определен от Настоятелството.

 Т.3.Ползват с предимство културно-просветните форми на читалището.

 Т.4.Получават всякаква информация относно дейността на читалището.

Чл.15.Членовете на читалището са длъжни :

 Т.1.Да спазват Устава на читалището и решенията на неговите ръководни органи.

 Т.2.Да плащат редовно членския си внос.

 Т.3.Да участват в дейността на читалището.

 Т.4.Да опазват имуществото и доброто име на читалището,както и да не уронват неговия престиж.

Чл.16.Членството в читалището може да се прекрати с решение на Общото събрание когато членът нарушава грубо Устава на читалището и решенията на неговите органи.

Чл.17./1/Членството в читалището се прекратява и след като членът на читалището не е заплатил членския си внос в продължение на шест месеца без уважителна причина.

 /2/.Членството в читалището се прекратява и по желание на самия член с писмено известие до настоятелството ,както и с неговата смърт.

Чл.18.Общото събрание може да отмени решението на Настоятелството,с което е отказано на дадено лице членството в читалището.В този случай кандидата з а членство се смята приет за член от момента на вземане на решение от Общото събрание.

ІV.Глава четвърта.ОРГАНИ НА УПРАВЛЕНИЕ НА ЧИТАЛИЩЕТО.

Чл.19.Органи на управление на читалището са :

 Т.1.Общото събрание на членовете на читалището.

 Т.2.Настоятелството.

 Т.3.Проверителната комисия.

Чл.20.Върховен орган на читалището е общото събрание.То се свиква най-малко веднъж в годината по решение на неговото настоятелство с писмена покана,която се обявява публично най-малко седем дни преди датата на събранието.Поканата съдържа данни относно мястото и часа на началото на събранието ,както и неговия дневен ред.Поканата се връчва срещу подпис на всеки член на читалището.

Чл.21./1/Общото събрание е законно ,ако на него присъстват най-малко половината от имащите право на глас членове на читалището.При липса на кворум,събранието се отлага с един час.Тогава събранието е законно,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/2/.В работата на общото събрание на читалището могат да участват всички негови членове.

/3/.Право на глас в Общото събрание имат само действителните ,колективните и почетните членове на читалището.Само те могат да бъдат избирани в ръководните органи на читалището.

/4/.Общото събрание взема решение с обикновено мнозинство,освен в случаите,когато Законът или този устав изискват друго.

/5/.Решенията за изменение и допълнение на устава ,за изключване на членове на читалището,за отмяна на решение на органите на читалището,за прекратяване дейността на читалището се вземат с мнзинство най-малко две трети от всички членове.

Чл.22.Общото събрание взема решения относно :

 Т.1. Изменя и допълва устава.

 Т.2..Избира и освобождава членовете на настоятелството,проверителната комисия и председателя.

 Т.3.Приема вътрешни актове,необходими за организацията на дейността на читалището.

 Т.4.Взема решение за членуване или за прекратяване на членството в читалищно сдружение.

 Т.5.Определя основни насоки за дейността на читалището.

 Т.6.Изключва членове на читалището

 Т.7.Приема бюджета на читалището.

 Т.8.Приема годишния отчет до 30 март на следващата година.

 Т.9.Определя размера на членския внос.

 Т.10.Отменя решения на органите на читалището.

 Т.11.Взема решение за прекратяване на читалището.

 т.12.Взема решение за отнасяне до съда на незаконосъобразни действия на ръководството или отделни читалищни членове.

Решенията на Общото събрание са задължителни за другите органи на читалището.

Чл.23/1/.Общото събрание може да се провежда извънредно по решение на настоятелството,по искане на проверителната комисия или на една трета от членовете на читалището с право на глас.При отказ на настоятелството да свика извънредно общо събрание,до 15 дни от постъпването на искането от проверителната комисия или една трета от членовете на читалището с право на глас,могат да свикат общо събрание от свое име.

/2/.Две трети от членовете на общото събрание на народното читалище могат да предявят иск пред окръжния съд по седалище на читалището за отмяна на решение на общото събрание,ако то противоречи на закона или този устав.Искът се предявява в едномесечен срок от узнаването на решението,но не по-късно от една година от датата на вземане на решението.

Чл.24./1/.Изпълнителен орган на читалището е настоятелството.То се състои най-малко от трима членове,избрани за срок от три години.Същите да нямат роднинска връзка по права и съребрена линия до четвърта степен.

/2/.Настоятелството:

 1.Свиква Общо събрание.

 2.Осигурява изпълнението на решенията на Общото събрание.

 3.Подготвя и внася в Общото събрание проект за бюджет на читалището и утвърждава щата му.

 4.Подготвя и внася в общото събрание отчет за дейността на читалището.

 5.Назначава секретаря на читалището и утвърждава длъжностната му характеристика.

/3/.Настоятелството взема решение с мнозинство повече от половината на членовете си.

Чл.25.Настоятелството заседава най-малко веднъж месечно и е законно решението му,ако на заседанието присъстват половината плюс един от членовете му.

Чл.26.Настоятелството има мандат три години.

Чл.27./1/.Председателят на читалището е член на настоятелството и се избира на Общо събрание за срок от три години.

/2/.Председателят:

 1.Организира дейността на читалището съобразно закона,устава,решенията на общото събрание.

 2.Представлява читалището.

 3.Свиква и ръководи заседанията на настоятелството ,председателства Общото събрание.

 4.Отчита дейността си пред настоятелството.

 5.Сключва и прекратява трудовите договори със служителите ,съобразно бюджета на читалището и въз основа решение на настоятелството.

Чл.28.Председателят представлява читалището пред трети лица.Подписва всички документи,издадени от читалището и всички договори,по които читалището е страна.Ежегодно,в срок до 10 ноември представя на кмета на общината предложение за дейността на читалището през следващата година.

Чл.29.За правомощията по предходните чл.27 и чл.28 председателят упълномощава секретаря на читалището или при необходимост и друг член на настоятелството.

Чл.30.Секретарят на читалището работи като негов щатен служител.

/1/.Секретарят на читалището организира изпълнението на решенията на настоятелството,включително решенията за изпълнението на бюджета,организира текущата и допълнителната дейност,отговаря за работата на хонорувания персонал и представлява читалището заедно и поотделно с председателя.

/2/.Секретарят не може да бъде в роднински връзки с членовете на настоятелството и на проверителната комисия по права и по съребрена линия до четвърта степен ,както и да бъде съпруг/а/на председателя на читалището.

Чл.31.Секретарят се назначава на работа по трудов договор по решение на настоятелст-вото и се коптира за негов член в състава на всяко новоизбрано настоятелство.

Чл.32./1/.Проверителната комисия се състои най-малко от трима членове ,избрани за срок от три години.

/2/.Проверителната комисия сама си избира председател и определя реда на своята работа.

/3/.Членовете на проверителната комисия не могат да бъдат лица,които са в трудово- правни отношения с читалището или са в роднински връзки с членовете на настоятелството,на председателя и секретаря по права линия, съпрузи,братя,сестри и роднини по сватовство от първа степен.

/4/.Проверителната комисия осъществява контрол върху дейността на настоятелството,председателя и секретаря на читалището по спазване на закона,устава и решенията на общото събрание.

/5/.При констатирани нарушения проверителната комисия уведомява общото събрание на читалището ,а при данни за извършено престъпление- и органите на прокуратурата.

/6/.Председателят на проверителната комисия участва в работата на Настоятелството без право на глас.

Чл.33./1/.Не могат да бъдат избирани за членове на настоятелството и на проверител-ната комисия и за секретари лица,които са осъждани на лишаване от свобода за умишлени престъпления от общ характер.

/2/.Членовете на настоятелството ,включително председателят и секретарят подават декларации за конфликт на интереси при условията и по реда на Закона за предотвратя-ване и разкриване на конфликт на интереси.

V.Глава пета.ИМУЩЕСТВО И ФИНАНСИРАНЕ НА ЧИТАЛИЩЕТО.

Чл.34./1/.Читалището ежегодно приема свой бюджет на Общо събрание,предложен от настоятелството.

/2/.Читалищното настоятелство изготвя годишния отчет за приходите и разходите,който се приема на общо събрание.

/3/.Отчетът за изразходваните от бюджета средства се представя в общината всяко тримесечие.

Чл.35.Читалището набира средства за своята дейност от :

 Т.1.Членски внос.

 Т.2.Субсидия от държавния и общинския бюджет.

 Т.3.Културно-просветна и информационна дейност.

 Т.4.Ренти и наеми от движимо и недвижимо имущество.

 Т.5.Дарения,помощи,завещания.спонсорство.

 Т.6.Други приходи.

Чл.36.Имуществото на читалището се състои от право на собственост и от други вещни права и задължения.

Чл.37.Имуществото на читалището се използва за постигане на неговите цели,читалището не може да отчуждава недвижими вещи и да учредява ипотека върху тях.Движимите вещи могат да бъдат отчуждавани,залагани,бракувани или заменени с по-доброкачествени само по решение на настоятелството.

VІ.Глава шеста.ПРЕКРАТЯВАНЕ НА ЧИТАЛИЩЕТО.

Чл.38.Читалището може да бъде прекратено по решение на Общото събрание,вписано в регистъра на Окръжния съд.То може да бъде прекратено с ликвидация или по решение на окръжния съд по реда на чл.27 от Закона за народните читалища и по Закона за юридическите лица с нестопанска цел.

VІІ.Глава седма.ЗАКЛЮЧИТЕЛНИ РАЗПОРЕДБИ.

Чл.39.Читалището има свой кръгъл печат с надпис :Народно читалище „Пробуда-1924 г.”с.Сърнево ,Бургаска област с разтворена книга.

Чл.40.Празникът на читалището е Денят на славянската писменост и култура-24 май.

Чл.41.За всички неуредени в този устав отношения се прилага Закона за народните читалища и действащите в страната нормативни актове.

Чл.42.Настоящият устав е приет на Общото събрание на читалището на 15 март 2010 год.

 Д О К Л А Д

 за осъществените читалищни дейности и изразходваните

 средства от бюджета за 2021 г. на НЧ „Пробуда-1924г.“

 с. Сърнево община Карнобат

През 2021 г. читалището в с. Сърнево продължи да работи като център за творчески дейности на хора от различни възрасти, място за вдъхновение,отдих и забава.В условията на световна пандемия, при спазване на противоепидемичните мерки , запазихме ролята му на пазител на културните и фолклорните традиции в селото.

 На празника Бабинден подготвихме и възстановихме обичая с къпането на малките деца, като Бабата- Златка Ангелова ,посети домовете им ,направи ритуала с наричането: „да си червено като власеца,да бръмчиш като пчелица,да си сладко като медеца,да се гоиш като прасенце, да се въдиш като просото,да побелееш като Балкана...“

Върза на ръчичките им червен конец,че да бягат злите сили от тях и да не ги хващат уроки. Поръси със здравчена китка и накичи с вълна и просо майките на децата , като ги благослови да родят толкова деца ,колкото зрънца са полепнали по вълната. Благо- слови и приготвената от тях трапеза, че да се родят много деца през годината и да пребъде българският род!

 На Трифон Зарезан избрахме Цар на лозята – Тотко Неделчев,който заряза лозето,поля го с вино и пожела голям берекет през годината. На трапезата сложихме традиционните за празника ястия, ракия и вино.

 През месец февруари читалището взе участие в онлайн конкурсите на шести фолклорен празник „Греяна ракия и зелева чорба от старовремската софра“с.Бабово. В конкурса за най-автентична старовремска софра представихме местни ястия,харак-терни за Игнажден,а в конкурсите “ Най-напет юнак“ и „Най- лична мома“младежите Любен Алексиев и Даниела Иванова представиха нашите традиционни мъжка и женска носии. За участието си в този фолклорен празник читалището получи грамоти.

 На първи март хвърлихме червен пояс на вратата на читалището, че Марта да е весела, засмяна, закичихме мартенички за здраве, а самодейците от читалището получиха подаръци за своя празник- деня на самодееца.

 Клуб „Веселие“ отбеляза първи април- деня на хумора и шегата с народен хумор, гатанки, сценки, хумористични песни под наслов „Светът е оцелял, защото се е смял „

 За празника Великден подготвихме кулинарна изложба във фоаето на читалището. На 24-ти май, ден на българската просвета и култура се преклонихме пред делото на светите братя Кирил и Методий и техните ученици и подарихме по книга на децата читатели , за да не се забравя българското четмо и писмо. Взехме участие в програмата послучай 95-годишнината на читалището в с. Крушево с местни народни песни и хумор-- „Селски клюки“ по Чудомир.

 През месец юни се проведе онлайн четвърти национален фолклорен фестивал „С мирис на теменуги“,организиран от читалище „Ахинора-2006г.“с Яворово община Стара Загора. Нашето читалище взе участие в конкурса за кулинарни изделия от ядливи цветя и цветове. Клуб „ Съвременна домакиня“ представи : зелена салата с глухарче, сладко от глухарче , домашно овче сирене с цвете роза ,захаросани цветчета люляк за украса на сладкиши, сироп от бял бъз, сироп от черен бъз за силен имунитет, цветчета лайка, теменуги, дива роза в кубчета лед и варени плодове с индрише. За доброто си представяне бяхме класирани на трето място и получихме бронзов медал.

 През август самодейните състави за автентичен фолклор участваха в Девети национален фолклорен фестивал „По стъпките на Света Богородица“с. Добрич,община Димитровград. Трио „Сърневка“ взе участие с местни народни песни, а самодейците от състава за пресъздаване на обичаи представиха лечителски обреди и обичаи от с. Сърнево.

 В навечерието на Коледните и Новогодишните празници читалището организира и представи на открито кулинарна изложба -базар на традиционни местни ястия за Бъдни вечер и Коледа. В новогодишната баница всеки намери своя късмет за 2022г. Малките читатели получиха подаръци от Дядо Коледа, а всеки член на читалището - календар за новата година с българските традиции.

 Изказваме благодарността си към Радка Михайлова, Златка Ангелова, Пенка Танева, Невенка Стоянова за активното им участие в читалищните мероприятия. Благодарение на техния труд и ентусиазъм, под ръководството на Диана Неделчева и Таня Славо- ва се пресъздават и съхраняват народните традиции в селото, показваме местните обичаи по събори и фестивали в страната.

 Библиотеката при читалището и през 2021 г. участва с проект за нови книги по програма „Българските библиотеки – съвременни центрове за четене и информираност“. Библиотечният фонд е 4 974 бр. книги. През 2021 г. новонабавената литература е 99 бр., от които 96 бр. закупени и 3 бр. дарение. Отчислени са 103 бр. библиотечни единици, физически остаряла литература. Читателите на библиотеката са 68 ,от които 10 са до 14 годишна възраст. Посещенията в библиотеката са 251 , заетите библиотечни материали - 365 бр. Проведохме следните библиотечни мероприятия:

- Басните на Стоян Михайловски

- Възрожденецът Петър Берон ,създател на Рибния буквар

 - Любими творби от Дора Габе

 - Вечните произведения на Ран Босилек

 - Кът с романите на Димитър Талев

- Международен ден на детската книга- представяне на новата детска литература в библиотеката.

- Табла за 148 год. от гибелта на Васил Левски и 145г. от смъртта на Христо Ботев

- Занимания „Лято в библиотеката „ по програма „Весела ваканция“,с четене, рисуване, забавни игри.

- Народни умотворения в деня на народното творчество.

Най-активни читатели през 2021 г. бяха : Димитър Стойчев , Тонка Денева и Иванка Михайлова.

 Към читалището работят художествени състави : певчески състав за изворен фолклор състав за пресъздаване на народни обичаи , трио „Сърневка“ ,детска лазарска група, клубове по интереси : „Приятели на книгата“ , „Съвременна домакиня“, „Роден край“,“Жи- ва памет“.

 Читалището е абонирано за “ Читалищен вестник“ и две списания:“Труд и осигуряване“ и “Право и бизнес“.

 Читалището притежава 50 дка земеделска земя . Отдаваме я под наем с договор със ЗПК „Нива“ за 45 дка и 5 дка с ЕТ Кунчо Калчев. Получената рента за 2022 г. е 2999.88 лв.

 Сградата на читалището е в задоволително състояние. Първият етаж се ползва и поддържа, състои се от кабинет, библиотека, хранилище, етнографска сбирка. От наложителен ремонт се нуждае зрителната зала и сцената, които от много години не могат да се ползват .

 Членовете на читалището са 51 действителни и 9 спомагателни. Събраният членски внос за 2021 г. е 111 лв. Читалищното настоятелство е провело 7 заседания и едно общо събрание на членовете за отчитане дейността на читалището. В читалището работи една щатна бройка работник библиотека на пълно работно време с осигурителен доход 655 лв. месечно.

 За 2022г. Читалището е получило следните субсидии:

По договор с Общината - 12 000 лв.

Допълнително финансиране от

МК за книги по проект - 1 163,80 лв.

 Всичко : 13 163,80 лв.

От тях са изразходени:

- за заплати- 7 860 лв.

- за осигуровки- 1495лв.

- за мероприятия - 605лв.

- за абонамент- 200 лв.

- за нови книги- 1163,80 лв.

- стопански разходи- 600лв.

- банково обслужване - 800 лв.

 и такси регистрация

 Всицко : 12 723,80 лв.

 П Л А Н

 за дейността на НЧ „ Пробуда- 1924 г.“ с. Сърнево

 за 2022 г.

Основните приоритети и направления в дейността на читалището произтичат от Закона за народните читалища, Закона за обществените библиотеки , културната политика на Общината и изпълнението на Културния календар.

 Основни цели и приоритети

 1. Съхраняване на местните традиции и обичаи и запазване ролята на читалището като културен и просветен център в селото.

 2.Организиране на младежки дейности в съответствие с потребностите на младите хора.

 3.Подобряване работата с активните читатели и привличане на нови посетители на читалището и библиотеката.

 4.Обогатяване на репертоара на съставите за изворен фолклор .

 5. Да продължат заниманията в клубовете по интереси: „Приятели на книгата“ , „ Жива памет“, „Съвременна домакиня“, „Веселие“, работилница „Сръчко“.

 Мероприятия по изпълнение на основните цели

 1.Пресъздаване на местните обичаи и традиции на празниците от народния календар : Бабинден, Петльовден, Трифон Зарезан, Баба Марта, Благовец, Великден, Гергьовден, Еньовден, Игнажден.

 2. Отпразнуване на деня на самодееца, осми март, деня на възрастните хора, Коледа и Нова година.

 3.Клубовете по интереси да подготвят мероприятия, свързани с дейността им :

- „Приятели на книгата“: за живота и творчеството на писатели,чийто годишнини честваме през 2022 г.

- „Жива памет“: табла, тематични кътове и изложби, свързани с бележити дати и годишнини на велики българи,официални празници и 260 год. от основаването на с.Сърнево.

- „Съвременна домакиня“: кулинарни изложби за Великден, Коледа и участие в кулинарни конкурси.

- „Сръчко“- боядисване на яйца,изработване на картички, украсяване на сурвачки , предмети от природни материали.

 4.Художествени програми за Деня на българската писменост и култура- 24 май, Деня на родното село и Нова година.

 5.Да продължи дейността на самодейните колективи и съставите за изворен фолклор да участват в събори и фолклорни фестивали.

 6.Библиотеката при читалището да отбележи годишнините на писателите :

- Умберто Еко – 90 г. от рождението му;

- Луис Карол - 190 г. от рождението му;

- Чарлз Дикенс – 210 г. от рождението му;

- Виктор Юго-220 г. от рождението му;

- Леонардо да Винчи-570 г. от рождението му;

-Жан Жак Русо – 310 г. от рождението му;

- Елин Пелин - 145 г.от рождението му;

- Александър Дюма - 220 г. от рождението му;

- Мигел де Сервантес – 475 г. от рождението му;

- Астрид Лингрен – 115 г.от рождението й.

 7.Да се отбележат : световния ден на поезията; деня на хумора и шегата; световния ден на Земята.

 8. Читалището да обнови абонамента си за периодични издания и тематични списания.

 9.Да продължим участието си с проекти в програми за обогатяване фонда на библиотеката ; за допълваща субсидия от МК за подобряване на материалната база.

 10.По отношение на организационната дейност: читалищното настоятелство да провежда заседания всяко тримесечие и до края на месец март 2022 г . да се проведе отчетно изборно общо събрание на членовете на читалището.

КУЛТУРЕН КАЛЕНДАР 2022 г.

 на Народно читалище „Пробуда- 1924г.“

 с. Сърнево , община Карнобат

м. януари :

1. Житейските мъдрости на Умберто Еко - 90 год. от рождението на италианския писател.

2. Пресъздаване на народния обичай „Бабинден“.

3. Луис Карол и Страната на чудесата - 190 г. от рождението му .

м. февруари:

1. Клуб „Приятели на книгата“: Творчеството на Чарлз Дикенс и любопитни факти за големия английски писател“- 210 г. от рождението му.

2. Класическите романи на Виктор Юго-220 г. от рождението му.

3. Клуб „Жива памет“ : зимните празници през февруари-Трифонци и Вълчи празници.

4. Отбелязване 149 г. от гибелта на Васил Левски.

м. март:

1.Творческа седянка за деня на самодееца.

2.Осми март- празник на любов,благодарност и уважение към жените.

3. 21-ви март-световен ден на поезията: „Приказните места са в душата и чистото сърце“- четене на стихове от български поети,оставили дълбока следа в българската лирика.

м. април:

1.Ден на хумора и шегата: анекдоти и народен хумор с клуб „Веселие“

2.Представяне на новата детска литература в библиотеката : 2-ри април- международен ден на детската книга.

3.Тайната на гения Леонардо да Винчи -570 г. от рождението му.

4.Световния ден на Земята- 22 -ри април :табло : „Да опазим нашата планета“.

5.Клуб“ Съвременна домакиня“- кулинарна изложба за Великден.

м. май:

1.Отбелязване деня на победата с поднасяне венец на паметната плоча на загиналите във Втората световна война.

2.Празнична програма за деня на българската просвета култура ,награждаване на активни читалищни дейци.

м. юни:

1.“Да минем под дъгата“-детски празник за първи юни-международен ден на детето.

2.Безсмъртието на Христо Ботев и героите, загинали за свободата на Родината ни- 2-ри юни.

3.Уникалната личност на френския философ Жан Жак Русо-310г.от рождението му.

м. юли:

1.Клуб“Приятели на книгата“ :Певецът на българското село-Елин Пелин-145г. от рождението му.

2.Книгите на Александър Дюма-220 г.от рождението на писателя.

м. август:

1.Програма „Весела ваканция“-летни занимания в библиотеката:четене,рисува-не,забавни игри.

м. септември:

1.Празнична програма: „С обич към родния край“,посветена на 260 год. с.Сърнево

2.Подреждане на изложба от фотоси и предмети от бита и живота на старите сърневци.

м. октомври:

1.Съвместно с пенсионерския клуб отбелязване на 1-ви октомври-международен ден на възрастните хора.

2.Клуб „Съвременна домакиня“-Рецепти за зимнина от тефтера на баба.

3.Мисли и цитати на Мигел де Сервантес- испански писател и драматург-475 г. от рождението му.

м. ноември:

1.Клуб „Жива памет“-ден на народните будители-1-виноември.

2.Героите на Астрид Лингрен-шведска писателка,115г. от рождението й.

м.декември:

1.Клуб“Съвременна домакиня“-традиционните ястия за Бъдни вечер

2. Работилница „Сръчко“-украсяване на сурвачки.

3.Новогодишно тържество и подаръци за децата читатели.

Н А Р О Д Н О Ч И Т А Л И Щ Е „ П Р О Б У Д А - 1924 г „ с. СЪРНЕВО БУРГАСКА ОБЛ.

 ЧИТАЛИЩНО НАСТОЯТЕЛСТВО

 Председател : Таня Матеева Славова

 Членове : Златка Троева Ангелова

 Радка Колева Михайлова

 Тотко Иванов Неделчев

 Марийка Денева Денева

 ПРОВЕРИТЕЛНА КОМИСИЯ

 Председател : Тонка Тодорова Златева

 Членове : Виолета Веселинова Желязкова

 Хрисанка Георгиева Минчева